Angyalosi Gergely

 ***19-20. századi kontinentális filozófia 2:*** Henri Bergson: *A gondolkodás és a mozgó*

Csütörtök 14-16.

Henri Bergson utolsó nagy műve 1934-ben jelent meg, és mintegy összefoglalja majd fél évszázados filozófusi pályáját, illetve azt a módszertant, amelyet „kötelességének vél” a filozófusoknak ajánlani. Az írások 1903 és 1923 között keletkeztek a két bevezető esszé kivételével, amelyek ebben a kötetben láttak először napvilágot. Az tanulmányok, amelyeket a félév során feldolgozunk, nem csak Bergson gondolkodásmódjának mélyrétegeit mutatják be, hanem közvetve rávilágítanak a francia filozófus sokrétű hatására is az 20. századi európai gondolkodás történetében. Bergson munkássága ugyanis nem csupán a francia egzisztencializmus egyik forrása volt, hanem – ez ma már jól látható – hatást gyakorolt a kortárs német filozófiára, nevezetesen Husserl és Heidegger munkáságára is.

1. A kötet bemutatása, a keletkezés körülményei, helye Bergson pályáján.
2. Bevezetés (Első rész), 9-25.
3. Bevezetés (Második rész) /1. , 25-51.
4. Bevezetés (Második rész) /2. , 51-74.
5. A lehetőség és a valóság, 75-87.
6. A filozófiai intuíció, 88-105.
7. A változás észlelése /1. , 106-115.
8. A változás észlelése /2. , 15-128.
9. Bevezetés a metafizikába /1. , 129-144.
10. Bevezetés a metafizikába /2. , 144-162.
11. William James pragmatizmusáról. Igazság és valóság, 169-178.
12. Gilles Deleuze Bergson-értelmezése / 1. , Az intuíció mint módszer, 17-41.
13. Gilles Deleuze Bergson értelmezése / 2. , A tartam mint közvetlen adottság, 43-56.
14. Összefoglalás: A bergsoni filozófia főbb fogalmai

A félév során egy referátum tartása, a szemeszter végén pedig szabadon választott, de a félév anyagához kapcsolódó témából egy rövid esszé beadása kötelező. Értékelés: gyakorlati jegy. Irodalom: Henri Bergson: *A gondolkodás és a mozgó. Esszék és előadások.* L’Harmattan Kiadó, 2012. ; Gilles Deleuze: *A bergsoni filozófia*. Atlantisz, 2010.